paragraph_text: Godine 1922. ulazi u isusovački novicijat, a 1932. zaređen je u red Družbe Isusove. Od 1929. do 1933. studira u Nizozemskoj, a od 1934. do 1936. studira filozofiju na Freiburškom sveučilištu pod Martinom Heideggerom. Doktorsku je disertaciju obranio na Innsbruškom sveučilištu. Predavao je na sveučilištima u Innsbrucku, Pullachu, Münchenu i Münsteru. Bio je također urednik poznatoga Leksikona za teologiju i crkvu (Lexikon für Theologie und Kirche, 1957. – 68.). Poznat je po obrani Edwarda Schillebeeckxa 1968. kada je flamanski teolog napadan za herezu zbog svojih zahtjeva da se dopusti više slobode u teološkom istraživanju u Crkvi i pozivanja na teološki pluralizam.